recursal/SuperWikiNEXT-32B huggingface dataset:
**লাভা** বলতে কোনো আগ্নেয়গিরি থেকে নিঃসৃত গলিত পাথর বা তা থেকে জমাট বাঁধা পাথরকে বোঝানো হয়। কোনো কোনো গ্রহ এবং উপগ্রহের ভূ-অভ্যন্তরে লাভা থাকে। যেমন পৃথিবীর ভূ-অভ্যন্তরেও লাভা রয়েছে। লাভা যখন কোনো আগ্নেয়গিরি থেকে বেরিয়ে আসে তখন এর উষ্ণতা থাকে ৭০০° সেলসিয়াস থেকে ১২০০° সেলসিয়াস। থিক্সোট্রপিক এবং শীয়ার থিনিং ধর্মের জন্য ঠান্ডা হওয়া বা জমাট বাঁধার আগে লাভা জলের থেকে ১,০০,০০০ গুণ অবধি সান্দ্র হতে পারে।

আগ্নেয়গিরি থেকে বিস্ফোরণহীণভাবে উদগীরিত লাভা যখন ভূপৃষ্ঠে বয়ে যায় তখন তাকে *লাভা প্রবাহ* বলা হয়। এই লাভা প্রবাহকেই সাধারণভাবে লাভা বলা হয়। এই লাভা জমাট বেঁধে আগ্নেয় শিলা গঠন করে। বিস্ফোরণ যুক্ত উদগীরণ-এর ক্ষেত্রে আগ্নেয় ভস্ম বা আগ্নেয় ছাই এবং আগ্নেয় বস্তুকণা বা টেফ্রা-র মিশ্রণ উদগীরিত হয়। লাভা কথাটি সম্ভবত ল্যাটিন শব্দ *লাবেস* (labes) থেকে এসেছে, যার অর্থ গড়িয়ে পড়া। ১৭৩৭ খ্রিষ্টাব্দের ১৪ মে থেকে ৪ জুন-এর মাঝামাঝি কোনো সময়ে ফ্র্যন্সিস্কো জেরাও নামের এক ব্যক্তি ভিসুভিয়াস পর্বতের অগ্ন্যুৎপাত সম্পর্কে লিখতে গিয়ে এই কথাটির প্রথম ব্যবহার করেন।

তথ্যসূত্র
---------

1. ↑  H. Pinkerton, N. Bagdassarov। "ScienceDirect – Journal of Volcanology and Geothermal Research : Transient phenomena in vesicular lava flows based on laboratory experiments with analogue materials"। www.sciencedirect.com। ৬ মার্চ ২০০৯ তারিখে মূল থেকে আর্কাইভ করা। সংগ্রহের তারিখ ১৯ জুন ২০০৮।
2. ↑  "Rheological properties of basaltic lavas at sub-liquidus temperatures: laboratory and field measurements on lavas from Mount Etna"। cat.inist.fr। ২ নভেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১৯ জুন ২০০৮।
3. ↑  Merriam-Webster OnLine dictionary
4. ↑  Dictionary.com
5. ↑  "Vesuvius Erupts, 1738"। ২৮ সেপ্টেম্বর ২০০৬ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০১১।
ভারতীয় প্রজাতন্ত্রে **রাষ্ট্রপতি শাসন** বলতে বোঝায় কোনও নির্দিষ্ট রাজ্য সরকারকে বরখাস্তকরণ এবং সংশ্লিষ্ট রাজ্যের শাসনভার প্রত্যক্ষভাবে কেন্দ্রীয় সরকারের হাতে অর্পণ। ভারতীয় সংবিধানের ৩৫৬ ধারা অনুযায়ী, কোনও রাজ্যের সরকার সাংবিধানিক শর্ত অনুসারে রাজ্য শাসনে অসমর্থ হলে কেন্দ্রীয় সরকার সেই রাজ্যের সরকারকে বরখাস্ত করে রাজ্যের প্রশাসনিক ব্যবস্থা নিজের হাতে তুলে নিতে পারে। এরপর প্রশাসনিক শাসনভার অর্পিত হয় কেন্দ্রীয় সরকার নিয়োজিত রাজ্যপালের মাধ্যমে। তাঁর হাতে তাঁকে সাহায্য করার জন্য অন্যান্য প্রশাসক নিয়োগের ক্ষমতা দেওয়া থাকে। সচরাচর রাজনৈতিক দলের সঙ্গে যুক্ত নন এমন অবসরপ্রাপ্ত জনকৃত্যক আধিকারিকেরা এই জাতীয় প্রশাসক পদে নিযুক্ত হয়ে থাকেন।

তবে রাষ্ট্রপতি শাসন-সংক্রান্ত অনুচ্ছেদে কেন্দ্রীয় সরকারের হাতে অবাধ ক্ষমতা দেওয়ায় ভারতে একাধিকবার এই ধারাটির অপপ্রয়োগ হয়েছে এবং সেই জন্য এই ধারাটি সমালোচিতও হয়েছে বহুবার।

তথ্যসূত্র
---------

1. ↑  "Perceptions' on 'misuse of article 356"। ১৫ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৪ ফেব্রুয়ারি ২০১৯।
2. ↑  "Limitations of Article 356"। *The Hindu*। ১৯ সেপ্টেম্বর ২০০৩ তারিখে মূল থেকে আর্কাইভ করা। সংগ্রহের তারিখ ২৪ ফেব্রুয়ারি ২০১৯।
3. ↑  Ahmadi J. S.R. Bommai v. Union of India, (1994) 3 SCC 1, 296–297, ¶ 434 cited in   ওয়েব্যাক মেশিনে আর্কাইভকৃত ২ মে ২০১৯ তারিখে

বহিঃসংযোগ
---------

* Article 355 and 356 text from wikisource
* Discusses the instances where presidents rule has been invoked  ওয়েব্যাক মেশিনে আর্কাইভকৃত ৭ অক্টোবর ২০০৯ তারিখে
* ওয়েব্যাক মেশিনে আর্কাইভকৃত ২৫ সেপ্টেম্বর ২০০৯ তারিখে
**বরিশাল গানস** বা **গানস অব বরিশাল** বলতে ঊনবিংশ শতাব্দীতে তৎকালীন পূর্ববঙ্গের বরিশাল এলাকায় বিস্তীর্ণ এলাকা জুড়ে ঘটা বিকট কিছু শব্দকে বোঝায়। এ ধরনের অব্যাখ্যেয় শব্দগুলোকে একত্রে বলা হয় মিস্টপুফার্স। বরিশালের মত ভারতের গঙ্গা নদীর তীর, যুক্তরাষ্ট্র, বেলজিয়াম, স্কটল্যান্ড, ইতালি, নেদারল্যান্ডস, জাপান, ফিলিপাইন, অস্ট্রেলিয়া, উত্তর সাগরসহ আরও কিছু এলাকায় এ ধরনের শব্দ শোনা গেছে।

১৮৭০-এর দিকে প্রথম বারের মত বরিশাল গানসের কথা নথিপত্রে উল্লেখ করা হয়েছে বলে জানা যায়। তবে ঊনবিংশ শতাব্দীর প্রথম দিক থেকেই এটি শোনা যেত বলে নথিপত্রগুলোতে উল্লেখ করা হয়। ১৮৮৬ সালে কলকাতার এশিয়াটিক সোসাইটির হিসাব অনুযায়ী খুলনা, বরিশাল, নোয়াখালী, নারায়ণগঞ্জ, হরিশপুর প্রভৃতি স্থানে বরিশাল গানস শোনা গেছে। টি. ডি. লাতুশ ১৮৯০ সালের এক প্রতিবেদনে উল্লেখ করেন, বরিশাল গানস কেবল গাঙ্গেয় বদ্বীপ নয়, ব্রহ্মপুত্র বদ্বীপেও শোনা গেছে। যে সব বিকট শব্দ শোনা যেত তার সাথে ঢেউয়ের শব্দের চেয়ে কামানের গোলা দাগার শব্দের সাথে বেশি মিল ছিল। কখনও কখনও একটা শব্দ শোনা যেত, আবার কখনও দুই বা তিনটি শব্দ একসাথে শোনা যেত। দক্ষিণ এবং দক্ষিণ-পূর্বাঞ্চল থেকে শব্দগুলো বেশি শোনা যেত। অক্টোবর মাস থেকে ফেব্রুয়ারি পর্যন্ত শব্দগুলো শোনা যেত বেশি। প্রথম দিকে ব্রিটিশদের ধারণা ছিল শব্দগুলো জলদস্যুদের কামান দাগার আওয়াজ, কিন্তু বহু খোঁজাখুঁজি করেও কোন জলদস্যু জাহাজ বা ঘাঁটির খোঁজ পাওয়া যায় নি।

কবি সুফিয়া কামাল তার আত্ন জীবনীতে লিখেছেন, তার শৈশবে এধরনের রহস্যময় বিস্ফোরনের আওয়াজের কথা তিনি মুরুব্বীদের কাছে শূনেছেন। তার কথায়, ১৯৫০ এর পরে উনি কখনো এই শব্দ আর কেউ শুনেছে তা শোনেননি।

বরিশাল গানস প্রকৃতপক্ষে কীভাবে উদ্ভূত হয় সে সম্পর্কে বেশ কয়েকটি প্রকল্প অনুমান করা হয়েছে, তবে এদের কোনটিই প্রমাণিত হয় নি। ভূমিকম্প, বজ্রপাত, মোহনায় ঢেউয়ের ধাক্কা প্রভৃতির সাথে এর তুলনা করা হয়েছে।

কারো কারো তথ্যমতে এখনো প্রায়ই গভীর রাতে এই বিকট শব্দ শোনা যায়।

যুক্তরাষ্ট্রে একটি ব্যান্ড দলের নামকরণ করা হয়েছে *গানস অফ বরিশাল*।

তথ্যসূত্র
---------

1. 1 2  T.D. LaTouche, "On the Sounds Known as Barisal Guns", Report (1890-8) of the annual meeting By British Association for the Advancement of Science , Issue 60, pp. 800.
2. ↑  "Barisal Guns: Manifestations at Gnowan- gerup."। The West Australian। সোমবার, ১৪ জুলাই ১৯২৪। পৃষ্ঠা ৮। সংগ্রহের তারিখ ২৯ অক্টোবর ২০১২।  এখানে তারিখের মান পরীক্ষা করুন: `|তারিখ=` (সাহায্য)
3. 1 2 3  "The Guns of Barisal and Anomalous Sound Propagation"। *J. B. Calvert*। ২৫ ফেব্রুয়ারি ২০০৩। সংগ্রহের তারিখ অক্টোবর ২৯, ২০১২।
4. 1 2  "Barisal Guns"। Global Security.org। সংগ্রহের তারিখ অক্টোবর ২৯, ২০১২।
ওলেনা ডেমিয়ানেনকো, টরন্টো, ২০১৯
**ওলেনা ভিক্টরিভনা ডেমিয়ানেনকো** (জন্ম ৮ মে, ১৯৬৬) একজন ইউক্রেনীয় চলচ্চিত্র পরিচালক,  চলচ্চিত্র প্রযোজক,  এবং চিত্রনাট্যকার ।তিনি ইউক্রেনের ন্যাশনাল ইউনিয়ন অফ সিনেমাটোগ্রাফারস, ইউক্রেনীয় ফিল্ম একাডেমি (২০১৭ সাল থেকে) এবং ইউরোপীয় ফিল্ম একাডেমি (২০১৮ সাল থেকে) এর সদস্য। তিনি ৮ মে, ১৯৬৬, লিভিউতে জন্মগ্রহণ করেছিলেন।  ১৯৯০ সালে তিনি কার্পেনকো-ক্যারি কিইভ ইনস্টিটিউট অফ থিয়েটার আর্টস থেকে স্নাতক হন।

ফিল্মোগ্রাফি
------------

তিনি পরিচালিত চলচ্চিত্রগুলির একটি নির্বাচন:

* *Hutsulka Ksenya* (২০১৯) এছাড়াও প্রযোজক এবং লেখক
* *মোয়া বাবুস্য ফণী কাপলা* n (২০১৬) এছাড়াও প্রযোজক এবং লেখক
* *মায়াকোভস্কি, ডিভা জ্ঞান* (৮ অংশের টিভি মিনি সিরিজ) (২০১৩)
* *এফ ৬৩.৯ Bolezn Iyubvi* (২০১৩)

পুরস্কার এবং মনোনয়ন
--------------------

বিজয়ী - ২০২০

ইউক্রেনীয় ফিল্ম একাডেমি পুরস্কার (সেরা চিত্রনাট্য), *হুটসুইল্কা ক্যাসেনিয়ার জন্য,*  এছাড়াও সেরা চলচ্চিত্রের জন্য মনোনীত।

  

২০১৪ ওডেসা ইন্টারন্যাশনাল ফিল্ম ফেস্টিভ্যাল *এফ ৬৩.৯ বোলেজন আইয়ুবভির* জাতীয় প্রতিযোগিতা 

২০১৬ ওডেসা ইন্টারন্যাশনাল ফিল্ম ফেস্টিভ্যাল জাতীয় প্রতিযোগিতা *মোয়া বাবুস্যা ফানি কপলা* এন এর জন্যও মনোনীত হয়েছিল

২০১৭ ইউক্রেনীয় ফিল্ম একাডেমি পুরস্কার (সেরা চলচ্চিত্র, সেরা পরিচালক)

তিনি ইউক্রেনীয় চলচ্চিত্র সমালোচক পুরস্কারে মনোনীত হয়েছিলেন, দিমিত্রি তোমাশপোলস্কির সাথে, ২০২১ সালে (সেরা ফিচার ফিল্ম) *স্টরনলি* (২০১৯)

তথ্যসূত্র
---------

1. ↑  "Ukraine ready to launch its own Oscars"। *Kyiv Post*। এপ্রিল ১৯, ২০১৭।
2. ↑  "My Grandmother Fanny Kaplan"। *europeanfilmawards.eu*। সংগ্রহের তারিখ ফেব্রুয়ারি ১৭, ২০২১।
3. ↑  "Нові члени Європейської кіноакадемії від України"। *Бюро української кіножурналістики*। অক্টোবর ৬, ২০১৮।
4. 1 2 3  "Alena Demyanenko"। *IMDb*। সংগ্রহের তারিখ ২০২২-০২-২৬।
**ইসমত চুগতাই** (অথবা **চুঘতাই** বা **চুগ়তাই** )একজন উর্দু ভাষার ভারতীয় লেখিকা ছিলেন। ১৯৩০-এর দশকে তিনি মার্কসবাদী দৃষ্টিকোণ থেকে মহিলা যৌনতা এবং নারীবাদ, মধ্যবিত্ত কৌলীন্য এবং শ্রেণী সংগ্রামের মত বিষয়গুলিতে লিখতেন। সাহিত্যিক বাস্তবতার মাধ্যমে তিনি বিংশ শতাব্দীর উর্দু সাহিত্যের একটি গুরুত্বপূর্ণ কন্ঠস্বর হিসাবে নিজেকে প্রতিষ্ঠিত করেছিলেন, এবং ১৯৭৬ সালে তাঁকে ভারত সরকার দ্বারা পদ্মশ্রী প্রদান করা হয়।

জীবনী
-----

### প্রাথমিক জীবন এবং কর্মজীবনের শুরুর দিক (১৯১৫-৪১)

ইসমত চুগতাইয়ের জন্ম ২১শে আগস্ট ১৯১৫ সালে, বাদাউন, উত্তরপ্রদেশের নুসরত খানাম এবং মির্জা কাসিম বেগ চুগতাইয়ের ঘরে।
ইসমত ছিলেন দশ ভাই-বোনের মধ্যে নবম।
বাবা পদস্থ সরকারি আমলা হওয়ার ফলে ইসমতদের পরিবারকে প্রায়শই বাসস্থান বদল করতে হত।
তাঁর বাল্য বয়সেই সব দিদিদের বিবাহ হয়ে যাওয়াতে তাঁকে যোধপুর, আগ্রা এবং আলিগড়ের মত শহরে বড় হয়ে উঠতে হয়েছিল তাঁর দাদাদের সাহচর্যেই।
চুগতাই নিজেই বলেছেন কীভাবে তাঁর বড় হয়ে ওঠার বছরগুলোতে তার ব্যক্তিত্বতে তাঁর দাদাদের প্রভাব পরেছে।
তিনি তাঁর দ্বিতীয়-জ্যেষ্ঠ ভাই ঔপন্যাসিক মির্জা আজিম বেগ চুগতাইকে পরামর্শদাতা হিসেবে মানতেন।
তাঁর বাবার অবসরের পর তাঁরা আগ্রাতেই স্থায়ীভাবে বসবাস করতেন।

জনপ্রিয় সংস্কৃতিতে ইসমত চুগতাই
-------------------------------

গ্রন্থপঞ্জি
-----------

মূল নিবন্ধ: ইসমত চুগতাইয়ের সাহিত্যকর্মের তালিকা

তথ্যসূত্র
---------

বহিঃসংযোগ
---------

* ইন্টারনেট মুভি ডেটাবেজে ইসমত চুগতাই (ইংরেজি)
* ইসমত চুগতাই (১৯১৫–১৯৯১), তথ্য সংবলিত পৃষ্ঠা কলাম্বিয়া বিশ্ববিদ্যালয়
* জীবনী এবং গ্রন্থপঞ্জি
* ইসমত চুগতাইয়ের ছোটগল্প
* লিহাফ বিচার সম্বন্ধে ইসমত চুগতাইয়ের বিবরণ জার্নাল অফ উর্দু স্টাডিজ
**নিরঞ্জন রায়** (মৃত্যু ২০১১) ছিলেন একজন ভারতীয় বাঙালি অভিনেতা। তিনি গঙ্গা (১৯৫৯) ও মেঘে ঢাকা তারা (১৯৬০) চলচ্চিত্র দুটির জন্য আলোচিত হয়েছিলেন।

জীবনী
-----

নিরঞ্জন রায় আশুতোষ কলেজ থেকে পড়াশোনা করেন। ছাত্রজীবনে বলিবিল্ডার হিসেবে পদক জিতেছিলেন। পরবর্তীতে জ্ঞানেশ মুখোপাধ্যায়ের "মাস থিয়েটার্স" নাট্যদলে যোগ দেন। মহাশ্বেতা দেবীর লেখা "প্রেমতারা" উপন্যাসের নাট্যরূপে নিরঞ্জনের অভিনয় প্রসংশা কুড়ায়।

রাজেন তরফদারের "গঙ্গা" চলচ্চিত্রে প্রথম নায়ক হয়ে আসেন নিরঞ্জন রায়। এই ছবিতে তাঁর বিপরীতে অভিনয় করেছেন নবাগতা সন্ধ্যা রায়। চলচ্চিত্রটি ব্যাপকভাবে সফল হয় এবং নিরঞ্জন রায়ের অভিনয় আলোচনায় আসে। পরের বছরই ঋত্বিক ঘটকের "মেঘে ঢাকা তারা" চলচ্চিত্রে নীতার প্রেমিক হিসেবে আবির্ভূত হন নিরঞ্জন। ছবিটি বাংলা চলচ্চিত্রের সর্বকালের সেরা পাঁচটির একটি। 

এরপর তিনি অভিনয় করেছেন পার, বাতাসী প্রভৃতি চলচ্চিত্রে। উত্তম কুমারের যুগের গ্রাসে তলিয়ে যান নিরঞ্জন। কমে যেতে থাকে তার কাজ। মেঘে ঢাকা তারার পর তেমন কোনো বড় কাজ তিনি পাননি। কয়েকটি পার্শ্ব চরিত্রে অভিনয় করেছেন, পরে জীবিকার তাগিদে ছোট ছোট চরিত্রে অভিনয় করেই সংসার চালাতে হয়েছে।

২০১১ সালে কলকাতায় নিরঞ্জন রায় মৃত্যুবরণ করেন।

চলচ্চিত্র তালিকা
----------------

* নদী (১৯৫৯)
* মেঘে ঢাকা তারা (১৯৬০)
* রক্ত পলাশ (১৯৬২)
* রাজদ্রোহী (১৯৬৬)
* মজলি দিদি (১৯৬৭)
* বন্যজ্যোৎস্না (১৯৬৯)
* এই করেছ ভালো (১৯৭০)
* আজকের নায়ক (১৯৭২)
* টুসি (১৯৭৮)
* দৌরাত্ম্য (১৯৭৯)
* দূর (১৯৭৯)
* বাতাসী (১৯৮০)
* আজ কাল পরশুর গল্প (১৯৮১)
* পার (১৯৮৪)
* চপাড় (১৯৮৬)
* ইতওয়া (১৯৮৮)
* প্রতিপক্ষ (১৯৮৮)
* ওরা চারজন (১৯৮৮)
* আত্মজা (১৯৯০)
* শিল্পী (১৯৯৪)
* নির্জন দ্বীপ (১৯৯৭)
* মনসুর মিঞার ঘোড়া (২০০০)

তথ্যসূত্র
---------

1. 1 2  "সব চরিত্রেই দক্ষ"। *archives.anandabazar.com*। আনন্দবাজার পত্রিকা। ৭ মে ২০১২।

বহিঃসংযোগ
---------

* ইন্টারনেট মুভি ডেটাবেজে নিরঞ্জন রায় (ইংরেজি)
**ফাহিম মোহাম্মদ** (জন্ম ২৬ জুলাই ২০০০) তিনি একজন ফ্রান্স - বাংলাদেশী দাবা খেলোয়াড়। তিনি ২০১৭ সালে থেকে একজন দাবাড়ু ফিদে মাস্টার । তার সর্বোচ্চ রেটিং ছিল ২৩৮৩ (জুন ২০১৮ সালে )।

ব্যক্তিগত জীবন
--------------

তিনি ২০০০ সালে বাংলাদেশের ঢাকায় জন্মগ্রহণ করেন এবং ২০০৮ সালে তার বাবার সাথে ফ্রান্সে চলে আসেন। পরিবারটি রাজনৈতিক আশ্রয় চেয়েছিল যা প্রাথমিকভাবে ফরাসি কর্তৃপক্ষ প্রত্যাখ্যান করেছিল। এদিকে ফাহিম ক্রিটিলের দাবা ক্লাবে দাবা খেলা শুরু করেছিলেন। তিনি ২০১২ সালে অনূর্ধ্ব -১২ বিভাগে জাতীয় দাবা চ্যাম্পিয়ন হন। তিনি দাবা খেলায় দক্ষতা অর্জন করতে থাকেন এবং ২০১৬ সালের মধ্যে তাঁর এলো রেটিং বেড়ে ২২৭৬ হয়ে যায় , যা তাঁকে অনূর্ধ্ব -১৬ বিভাগে বিশ্বের শীর্ষ ১৫০ খেলোয়াড়ের মধ্যে স্থান পায়।

জনপ্রিয় সংস্কৃতি
-----------------

২০১৪ সালে সোফি লে কলেনেক এবং জেভিয়ার পারমেন্টিয়ারের একটি বইয়ে ফাহিমের জীবনকাহিনী বলা হয়েছে । বইটি ' এ কিং ইন হাইডিং "শিরোনামে ইংরেজি সহ একাধিক ভাষায় অনুবাদ করা হয়েছে। বইটি ফাহিম নামে একটি চলচ্চিত্রেও রূপান্তরিত হয়েছে। পিয়েরে - ফ্রাঙ্কোইস মার্টিন - লাভাল পরিচালিত এবং জেরার্ড ডেপারডিউ অভিনীত চলচ্চিত্রটি ২০১৯ সালে মুক্তি পায়।

তথ্যসূত্র
---------

1. ↑  "Le jeune roi des échecs de passage à Châlons"। *www.lhebdoduvendredi.com* (ফরাসি ভাষায়)। ২০১৮-০২-১৫।
**মেডিক্যাল সাবজেক্ট হেডিংস** (MeSH) হলো নিয়ন্ত্রিত শব্দভান্ডারের একটি বিস্তৃত তালিকা যার মধ্যে বিষয় শিরোনামের সেট, বা নামকরণের নিয়মাবলী (যা একটি বর্ণানুক্রমিক) এবং একটি শ্রেণিবিন্যাস উভয় কাঠামোতে সাজানো হয়েছে যাতে নির্দিষ্টতার বিভিন্ন স্তরে বায়োমেডিকাল, স্বাস্থ্য এবং বৈজ্ঞানিক তথ্য অনুসন্ধানে সুবিধা হয়। এটি একটি থিসরাস হিসাবে কাজ করে যা অনুসন্ধানের সুবিধা দেয়। ইউনাইটেড স্টেটস ন্যাশনাল লাইব্রেরি অফ মেডিসিন (NLM) দ্বারা তৈরি এবং আপডেট করা হয়েছে, এটি MEDLINE / PubMed আর্টিকেল ডাটাবেস এবং NLM এর বই হোল্ডিং এর ক্যাটালগ দ্বারা ব্যবহৃত হয়। ClinicalTrials.gov রেজিস্ট্রি দ্বারা ক্লিনিক্যাল ট্রায়াল নিবন্ধিত পরীক্ষণগুলি দ্বারা যে রোগগুলি অধ্যয়ন করা হয় তা শ্রেণিবদ্ধ করতে MeSH ব্যবহার করা হয়।

৬০-এর দশকে NLM এর নিজস্ব সূচক ক্যাটালগ এবং ত্রৈমাসিক ক্রমবর্ধমান সূচক মেডিকাস (১৯৪০ সংস্করণ) এর বিষয় শিরোনামের পূর্বসূরি হিসাবে MeSH চালু করা হয়েছিল। বছরান্তর মুদ্রিত সংস্করণ ২০০৭ সালে বন্ধ করে দেয়া হয়। MeSH এখন অনলাইনে ব্যবহারযোগ্য। এটি PubMed এর মাধ্যমে বিনামূল্যে ব্রাউজ এবং ডাউনলোড করা যায়। মূলত MeSH ইংরেজিতে তবে, MeSH অন্যান্য অসংখ্য ভাষায় অনুবাদ করা হয়েছে এবং MeSH বিভিন্ন উৎস থেকে নথি পুনরুদ্ধারের অনুমতি দেয়।

তথ্যসূত্র
---------

1. ↑  Rogers, F B (জানু ১৯৬৩)। "Medical subject headings"। *Bull Med Libr Assoc*। **51** (1): 114–6। আইএসএসএন 0025-7338। পিএমআইডি 13982385। পিএমসি 197951 অবাধে প্রবেশযোগ্য। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Medical Subject Headings (MeSH) Fact sheet"। National Library of Medicine। ২০০৫-০৫-২৭। সংগ্রহের তারিখ ২০০৭-০৫-৩১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ঢাল: {\displaystyle m={\frac {\Delta y}{\Delta x}}=\tan(\theta )}
**ঢাল** বা **নতিমাত্রা** হচ্ছে এমন একটি রেখা বা গ্রেডিয়েন্ট যা বর্ণনা করে এর দিক এবং কৌণিক মান।

ঢাল সাধারণতঃ ‌**m** অক্ষর দ্বারা চিহ্নিত করা হয়।

একটি রেখার (যেকোনো) দুটি স্বতন্ত্র বিন্দুর মধ্যে "উল্লম্ব পরিবর্তন" থেকে "অনুভূমিক পরিবর্তন" এর অনুপাত খুঁজে বের করে ঢাল গণনা করা হয়। কখনও কখনও অনুপাতটি ভাগফল হিসাবে প্রকাশ করা হয়, একই রেখায় প্রতি দুটি স্বতন্ত্র বিন্দুর জন্য একই সংখ্যা দেয়। একটি রেখা যা কমছে তার একটি ঋণাত্মক "বৃদ্ধি" আছে।

বিশ্লেষণ
--------

### স্থানাঙ্ক জ্যামিতি ও ত্রিকোণমিতির সাহায্যে

ধরি, ছক কাগজে দুটি বিন্দু {\displaystyle (x\_{1},y\_{1})} ও {\displaystyle (x\_{2},y\_{2})} । তাহলে বিন্দু দুটির সংযোজক সরলরেখার নতি হবে:- {\displaystyle m={\frac {\Delta y}{\Delta x}}={\frac {y\_{2}-y\_{1}}{x\_{2}-x\_{1}}}}

আবার সরলরেখাটি x-অক্ষের সঙ্গে \theta কোণে আনত থাকলে, সেক্ষেত্রে নতি হবে {\displaystyle m=tan\theta }

উপরের ছবিতে দেখা যাচ্ছে যে, একটি সমকোণী ত্রিভুজ তৈরী হয়েছে। সেখান থেকে, 

{\displaystyle m=tan\theta ={\frac {y\_{2}-y\_{1}}{x\_{2}-x\_{1}}}={\frac {\Delta y}{\Delta x}}}

### অবকলনের সাহায্যে

নতিকে এভাবেও প্রকাশ করা যায়:

{\displaystyle m={\frac {dy}{dx}}}

কোন বক্ররেখার কোন বিন্দুতে নতি নির্ণয় করতে হলে, ওই বিন্দুতে স্পর্শক অঙ্কন করা হয়। তারপর নতি নির্ণয় করা হয়।

সরলরেখায় প্রয়োগ
-----------------

{\displaystyle y=mx+c} সমীকরণটি সরলরেখার অন্যতম প্রধান সমীকরণ। এতে ব্যবহৃত m পদটি নতি নির্দেশ করে।

### ৪৫° রেখা

কোনো সরলরেখা মূলবিন্দুগামী হলে, যদি তার নতি ১ এর সমান হয়, তাকে **৪৫° রেখা** বলে।

এটি {\displaystyle y=mx+c} সমীকরণটি মেনে চলে। এক্ষেত্রে {\displaystyle c=0}(যেহেতু {\displaystyle y}-অক্ষকে {\displaystyle (0,0)} বিন্দুতে ছেদ করে।) 

মূলবিন্দুগামী যে কোনও সরলেখার সমীকরণ তাই {\displaystyle y=mx}। 

৪৫° রেখায় {\displaystyle m=1} হবার জন্য, এটির সমীকরণ হয়:-
{\displaystyle y=x}

এখানে আবার নতিকোণ (\theta)=৪৫° বা {\displaystyle {\frac {\pi }{4}}} হবার জন্যই, {\displaystyle m=tan{\frac {\pi }{4}}=1}

### সাধারণ সমীকরণে

সরলরেখার সাধারণ সমীকরণ:-
{\displaystyle ax+by+c=0}
এখান থেকে নতি পাওয়া যায়, {\displaystyle m={\frac {-a}{b}}}

আরও দেখুন
---------

* রেখা
* স্থানাঙ্ক জ্যামিতি
* অবকলন

তথ্যসূত্র
---------

1. ↑  Clapham, C.; Nicholson, J. (২০০৯)। "Oxford Concise Dictionary of Mathematics, Gradient" (পিডিএফ)। Addison-Wesley। পৃষ্ঠা ৩৪৮। সংগ্রহের তারিখ সেপ্টেম্বর ২০১৩।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
2. ↑  Weisstein, Eric W.। "Slope"। MathWorld--A Wolfram Web Resource। সংগ্রহের তারিখ September 2013।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)

বহি:সংযোগ
---------

* ঢাল কি?
* ঢাল অঙ্কন করণ - ইউটিউব ভিডিও।
**সুনীলকুমার মুখোপাধ্যায়** ( ১৭ আগস্ট, ১৯২০ ― ২৭ সেপ্টেম্বর, ১৯৪৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব ও ভারতীয় নৌবিদ্রোহের শহীদ।

জন্ম ও শিক্ষা
-------------

সুনীলকুমার মুখোপাধ্যায়ের জন্ম ১৯২০ খ্রিস্টাব্দের ১৭ই আগস্ট ( ১৩২৭ বঙ্গাব্দের ১লা ভাদ্র) বৃটিশ ভারতের কলকাতার শোভাবাজারে তার মামারবাড়িতে। পৈতৃক নিবাস ছিল পশ্চিমবঙ্গের  হুগলি জেলার বলাগড় থানার অন্তর্গত খামারগাছি-কামালপুর গ্রামে। তার পিতা পাঁচুগোপাল মুখোপাধ্যায় এবং মাতা বীণাপাণি দেবী। তাদের নয় সন্তানের জ্যেষ্ঠ ছিলেন সুনীল কুমার। সুনীলকুমারের প্রাথমিক পড়াশোনা শুরু গ্রামের কামালপুর স্কুলে। এরপর বলাগড় বিদ্যালয় থেকে প্রবেশিকা পরীক্ষায় উত্তীর্ণ হন হয়ে কলকাতায় আই.এ ভর্তি হন। কিন্তু পারিবারিক অসচ্ছলতা কারণে আর পড়াশোনা করতে পারেননি। বৃটিশ সেনাবাহিনীতে যোগ দেন হাবিলদার পদে।

জাতীয়তাবাদী কার্যকলাপে যোগ
---------------------------

১৯৪২ এর ভারত ছাড়ো আন্দোলন ও নেতাজী সুভাষচন্দ্র বসুর 'দিল্লী চলো' আহবানে সৈন্যশিবিরে দেশীয় সিপাইদের মধ্যে উত্তেজনা দেখা দেয়। তিনিও জাতীয়তাবাদী কার্যকলাপে যুক্ত হন। সেই সময় চতুর্থ মাদ্রাজ উপকূল প্রতিরক্ষা বাহিনীর মধ্যে বিদ্রোহের সূচনা দেখা দিলে সামরিক পুলিশ ১৯৪৩ খ্রিস্টাব্দের ১৮ই এপ্রিল সুনীলকুমার সহ বারো জন সৈনিককে গ্রেফতার করে। ১৯৪৩ খ্রিস্টাব্দের ৫ ই আগস্ট সামরিক আদালতের বিচারে তাদের মধ্যে সুনীলকুমার-সহ আরো আট জনের প্রাণদণ্ড, দুজনের যাবজ্জীবন দ্বীপান্তর এবং এক জনের সশ্রম কারাদণ্ড হয়।

ফাঁসি
-----

২৭ সেপ্টেম্বর, ১৯৪৩ সুনীলকুমার ও অন্য আট জন **বন্দে মাতরম্‌** এবং **জয় হিন্দ** ধ্বনি-সহ পরস্পরকে আলিঙ্গন করে মাদ্রাজ দুর্গে ফাঁসিতে প্রাণ উৎসর্গ করেন।

তথ্যসূত্র
---------

1. 1 2  প্রথম খন্ড, সুবোধচন্দ্র সেনগুপ্ত ও অঞ্জলি বসু (২০১৬)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ৮০১। আইএসবিএন 978-81-7955-135-6।
2. ↑  "১৯৪৩ সালের ২৭ শে সেপ্টেম্বর মাদ্রাজ দুর্গে একসাথে ফাঁসি হয়েছিল নয়জন বাঙালি বিপ্লবীর"। *LITERACY PARADISE*। সংগ্রহের তারিখ ২০২১-০১-০৯।
3. ↑  "চিতাভস্ম কিনতে হুড়োহুড়ি"। সংগ্রহের তারিখ ২০২১-০৮-১৩।
**মানকুমার বসু ঠাকুর** (জন্ম: ২৮ আগস্ট, ১৯২০ ― মৃত্যু:২৭ সেপ্টেম্বর, ১৯৪৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব ও ভারতীয় নৌবিদ্রোহের শহীদ।

শিক্ষা
------

তার পিতা ভূপতিমোহন এবং মাতা হেমপ্রভা। মানকুমার বসুঠাকুরের আদি নিবাস ঢাকা মালখানগার। ঢাকার সেন্ট গ্রেগরি হাইস্কুল থেকে ১৯৩৭ সালে ম্যাট্রিক পাশ করেন। ঢাকা জগন্নাথ কলেজে পড়ার সময় রাজনীতির সংস্পর্শে আসেন। পরিবারের অমতে কলেজ ছেড়ে ব্রিটিশ নৌ-বাহিনীতে যোগ তিনি। ভারতীয় উপকূল রক্ষা বাহিনীর ১৩ টি বিভাগীয় পরীক্ষায় প্রথম স্থানাধিকার করেছিলেন।

বিদ্রোহে যোগ
------------

১৯৪২ এর ভারত ছাড়ো আন্দোলন ও নেতাজী সুভাষচন্দ্র বসুর 'দিল্লী চলো' আহবানে সৈন্যশিবিরে দেশীয় সিপাইদের মধ্যে উত্তেজনা দেখা দেয়। আজাদ হিন্দ বাহিনীর গোপন বিভাগের সাথে যোগাযোগ হলে দেশী সিপাইদের মধ্যে বিদ্রোহের চেতনা জাগিয়ে তোলেন মানকুমার। তারই নেতৃত্বে গোলন্দাজ বাহিনীর সৈন্যরা সঞ্চিত গোলাবারুদ গোপনে সমুদ্রে ফেলে দিতে থাকে। ইংরেজ ও দেশী সৈন্যদের মধ্যে পক্ষপাতিত্ব ও আনুষঙ্গিক নানা অব্যবস্থার প্রতি অসন্তোষ ধ্বনিত হয়। চতুর্থ মাদ্রাজ উপকূল বাহিনীর মধ্যে বিদ্রোহের বীজ আছে এই অভিযোগে ১৮ এপ্রিল ১৯৪৩ তারিখে সামরিক পুলিশ মানকুমার সহ বারো জনকে গ্রেপ্তার করে।

বিচার
-----

যুদ্ধে বাধাসৃষ্টি, সরকারের বিরুদ্ধে ষড়যন্ত্রে প্ররোচনা ও বিদ্রোহের অপরাধে ৫ আগস্ট ১৯৪৩ মানকুমার বসুঠাকুর ও আরো ৮ জনের মৃত্যুদণ্ডের আদেশ হয়। তারা হলেন কালীপদ আইচ, চিত্তরঞ্জন মুখোপাধ্যায়, দুর্গাদাস রায়চৌধুরী, নন্দকুমার দে, নিরঞ্জন বড়ুয়া, নীরেন্দ্রমোহন মুখোপাধ্যায়, সুনীলকুমার মুখোপাধ্যায় এবং ফণিভূষণ চক্রবর্তী। বাকি তিনজনের মধ্যে আবদুল রহমান ও রবীন্দনাথ ঘোষের দ্বীপান্তর এবং অনিলকুমার দে'র সাত বছর কারাদন্ড হয়েছিল।

ফাঁসি
-----

২৭ সেপ্টেম্বর, ১৯৪৩ মানকুমার ও বাকি সাথীরা 'বন্দে মাতরম' স্লোগান দিয়ে মাদ্রাজ দুর্গে ফাঁসিতে মৃত্যুবরণ করেন।

তথ্যসূত্র
---------

1. 1 2  প্রথম খন্ড, সুবোধচন্দ্র সেনগুপ্ত ও অঞ্জলি বসু (২০০২)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ৪১২। আইএসবিএন 81-85626-65-0।
2. ↑  "১৯৪৩ সালের ২৭ শে সেপ্টেম্বর মাদ্রাজ দুর্গে একসাথে ফাঁসি হয়েছিল নয়জন বাঙালি বিপ্লবীর"। *LITERACY PARADISE*। সংগ্রহের তারিখ ২০২১-০১-০৯।
3. ↑  whos'e who of the Indian Martyrs Vol I, P. N. Chopra (২০১৬)। *Basu Thakur, Man kumar*। Publications Division Ministry of Information & Broadcasting.।
**আমস্টারডাম জাদুঘর**, যা ২০১২ সাল অবধি **আমস্টারডামের ইতিহাসবিদ যাদুঘর** নামে পরিচিত ছিলো, এটি মূলত আমস্টারডামের ইতিহাস সম্পর্কে একটি সংগ্রহশালা । ১৯৭৫ সাল থেকে, এটি কালভেরস্র্যাট এবং নিউওজিজিডিস ভুরবার্গওয়ালের মধ্যবর্তী শহরে এতিমখানায় অবস্থিত।

ইতিহাস
------

জাদুঘরটি চালু হয়েছিল ১৯২৬ সালে ওয়াগে, যা ১৫ শতাব্দীর আমস্টারডামের শহর গেটগুলির একটি। এটি ১৯৭৫ সাল থেকে একটি প্রাক্তন মঠে  অবস্থিত, যা ১৯৮১ সাল থেকে আমস্টারডামের পৌরসঙ্ঘশাসিত এতিমখানা হিসাবে ব্যবহৃত হওয়া শুরু হয়। ভবনটি হ্যান্ড্রিক এবং তার পুত্র পিটার ডি কিজার দ্বারা সম্প্রসারিত হয়েছিল,এরপর জ্যাকব ভ্যান ক্যাম্পেন ১৬৩৪ সালে পুনর্নির্মাণ করেছিলেন। এতিমখানাটি ১৯৬০ সাল পর্যন্ত এই ভবনে পরিচালিত হয়েছিল।

সংগ্রহ
------

মধ্যযুগ থেকে বর্তমান সময় পর্যন্ত আমস্টারডামের ইতিহাস সম্পর্কিত বিভিন্ন দলিল যাদুঘরে প্রদর্শিত হয়। অনাথ আশ্রমের অনেকগুলি গৃহসজ্জার সামগ্রী প্রদর্শন করা হয়, যেমন আমস্টারডামের প্রাক্তন শাসন গৃহ "রাস্প হাউস" -এর সাথে সম্পর্কিত নিদর্শনগুলি যেখানে বন্দীদের  করতাল তৈরির জন্য কাঠ কাটতে বাধ্য করা হয়েছিল। ২০১১ সালের হিসাবে, যাদুঘরটি বিভিন্ন ভবন এবং সংরক্ষণাগার স্থানগুলিতে রাখা ৭০০০০ বস্তু নিয়ন্ত্রণ করে । এর মধ্যে আনুমানিক২৫০০০ এর ছবি তোলা হয়েছে এবং ইন্টারনেটে মানুষজনের কাছে লভ্য।

* জাদুঘরের প্রবেশপথের উপরে আমস্টারডামের অস্ত্রের কোট।জাদুঘরের প্রবেশপথের উপরে আমস্টারডামের অস্ত্রের কোট।
* পুরাতন শহর এতিমখানার রিজেন্টস, আব্রাহাম ডি ভ্রিজের চিত্রকর্মটি এখনও রিজেন্টের ঘরের দেয়ালে দেখা যায় যেখানে এটি ১৬৩৩ খ্রিস্টাব্দে ইনস্টল করা হয়েছিল।পুরাতন শহর এতিমখানার রিজেন্টস, আব্রাহাম ডি ভ্রিজের চিত্রকর্মটি এখনও রিজেন্টের ঘরের দেয়ালে দেখা যায় যেখানে এটি ১৬৩৩ খ্রিস্টাব্দে ইনস্টল করা হয়েছিল।
* আমস্টারডাম যাদুঘরের একটি আধুনিক গ্যালারী।আমস্টারডাম যাদুঘরের একটি আধুনিক গ্যালারী।

তথ্যসূত্র
---------

1. ↑  (ওলন্দাজ ভাষায়) Annual Report 2010 ওয়েব্যাক মেশিনে আর্কাইভকৃত জুন ২৪, ২০১১ তারিখে, Amsterdam Museum, 2011. Retrieved on 6 August 2011.
2. ↑  Judikje Kiers nieuwe directeur Amsterdam Museum, Het Parool, 16 december 2015.
3. ↑  "Amsterdam Museum"। traveldk.com। সংগ্রহের তারিখ ১৯ এপ্রিল ২০১১।

বহিঃসংযোগ
---------


উইকিমিডিয়া কমন্সে **আমস্টারডাম জাদুঘর** সংক্রান্ত মিডিয়া রয়েছে।

* আমস্টারডাম জাদুঘর (ওলন্দাজ)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
	+ 2
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* নরওয়ে
* ফ্রান্স (উপাত্ত)
* জার্মানি
* ইসরায়েল
* মার্কিন যুক্তরাষ্ট্র

 |
| শিল্প গবেষণা প্রতিষ্ঠান | 
* শিল্পীর নাম (গেটি)

 |
| বৈজ্ঞানিক ডাটাবেজ | 
* সিআইএনআইআই (জাপান)

 |
| অন্যান্য | 
* রেরো (সুইজারল্যান্ড)
	+ ১
* সুডক (ফ্রান্স)
	+ ১

 |
মাধ্যমিক শিক্ষাকে আন্তর্জাতিকভাবে দুটি স্তরে বিভক্ত করা হয়েছে: নিম্ন মাধ্যমিক শিক্ষা এবং উচ্চ মাধ্যমিক শিক্ষা। নিম্ন মাধ্যমিক শিক্ষা মৌলিক শিক্ষার দ্বিতীয় এবং চূড়ান্ত পর্যায়। এর মানে হলো যে এটি প্রাথমিক শিক্ষার পরে এবং উচ্চ মাধ্যমিক শিক্ষার পূর্বে আসে। উচ্চ মাধ্যমিক শিক্ষা তৃতীয় শিক্ষা ধাপের পূর্বের পর্যায়। এর মানে হলো যে এটি উচ্চ শিক্ষার পূর্বে আসে। প্রতিটি দেশ তার নাগরিকদের জন্য মৌলিক শিক্ষা প্রদানের লক্ষ্য রাখে। তবে, বিভিন্ন দেশের শিক্ষা ব্যবস্থা এবং পরিভাষা আলাদা। মাধ্যমিক শিক্ষা সাধারণত ছয় বছরের প্রাথমিক শিক্ষার পরে শুরু হয়। এর পরে শিক্ষার্থীরা উচ্চ শিক্ষা, বৃত্তিমূলক শিক্ষা বা কর্মসংস্থানের জন্য প্রস্তুতি নেয়। বেশিরভাগ দেশে মাধ্যমিক শিক্ষা বাধ্যতামূলক। এর মানে হলো যে ১৬ বছর বয়স পর্যন্ত সব শিক্ষার্থীদের মাধ্যমিক শিক্ষা গ্রহণ করতে হয়। শিশুরা সাধারণত ১২ বছর বয়স থেকে নিম্ন মাধ্যমিক শিক্ষা শুরু করে। কিছু দেশে বাধ্যতামূলক শিক্ষা ২০ বছর বয়স পর্যন্ত বাড়ানো হয়। এর মানে হলো এই দেশগুলোতে, সব শিক্ষার্থীদের ২০ বছর বয়স পর্যন্ত বাধ্যতামূলকভাবে মাধ্যমিক শিক্ষা গ্রহণ করতে হয়।

আরও দেখুন
---------

* মাধ্যমিক বিদ্যালয়

তথ্যসূত্র
---------

1. ↑  ISCED 1997।
**শাহিনা আক্তার** একজন একাদশ দ্বাদশ জাতীয় সংসদ সদস্য। তিনি কক্সবাজার-৪ আসন থেকে ২০১৮ ও ২০২৪সালে একাদশ ও দ্বাদশ সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।

প্রারম্ভিক জীবন
---------------

শাহীনা আক্তার কক্সবাজার জেলার উখিয়া উপজেলায় জন্মগ্রহণ করেন। তার পিতার নাম নূরুল ইসলাম চৌধুরী (ঠাণ্ডা মিয়া) ও মাতার নাম গুলজার বেগম। তার পিতা উখিয়া উপজেলা পরিষদের সাবেক চেয়ারম্যান ও স্বামী আব্দুর রহমান বদি কক্সবাজার-৪ আসনের নবম ও দশম জাতীয় সংসদের সংসদ সদস্য ছিলেন।

রাজনৈতিক জীবন
-------------

২০০৮ সালে শাহীনা আক্তার সতন্ত্র প্রার্থী হিসেবে মনোনয়নপত্র সংগ্রহ করলেও তার স্বামীর সমর্থনে সেটি প্রত্যাহার করে নেন। তবে তৎকালীন সংসদ সদস্য ও তার স্বামী আব্দুর রহমান বদির বিরুদ্ধে রাষ্ট্রীয় সংস্থাসমূহে বাংলাদেশের মাদকের পৃষ্ঠপোষক হিসেবে নাম আসার পর গণমাধ্যমসহ বিভিন্ন মাধ্যমে সেটি নিয়ে সমালোচনা হয়। এর প্রেক্ষিতে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগ কক্সবাজার-৪ আসনের বদির পরিবর্তে তার স্ত্রী শাহীনা আক্তারকে মনোনয়ন প্রদান করে। নির্বাচনে তিনি বিএনপির প্রার্থী শাহজাহান চৌধুরীকে পরাজিত করে সংসদ সদস্য নির্বাচিত হন।

আরও দেখুন
---------

* একাদশ জাতীয় সংসদ সদস্যদের তালিকা

তথ্যসূত্র
---------

1. ↑  "বদির বদলে নৌকা প্রতীক পাচ্ছেন তার স্ত্রী!"। *আরটিভি*। সংগ্রহের তারিখ ১ জানুয়ারি ২০১৯।
2. ↑  "আ.লীগের মনোনয়ন ফরম নিলেন ৪ 'ইয়াবা ব্যবসায়ী'"।
3. ↑  "সাংসদ বদি সৌদি গেছেন"।
4. ↑  Pratidin, Bangladesh। "বদি কেন আলোচনায় - বাংলাদেশ প্রতিদিন"।
5. ↑  (www.dw.com), Deutsche Welle। "মাদকবিরোধী অভিযান: আলোচনায় এমপি বদি - DW - 24.05.2018"। *DW.COM*।
6. ↑  "বিজয়ী হলেন বদির স্ত্রী শাহীন আক্তার"। *আরটিভি*। সংগ্রহের তারিখ ১ জানুয়ারি ২০১৯।
**ডা. আবু সালেহ মোহাম্মদ নাজমুল হক সাগর** একজন বাংলাদেশী চিকিৎসক ও রাজনীতিবিদ। ২০২৪ সালে অনুষ্ঠিত দ্বাদশ জাতীয় সংসদ নির্বাচনে তিনি মেহেরপুর-২ আসনের সংসদ সদস্য নির্বাচিত হন।

প্রারম্ভিক জীবন
---------------

নাজমুল হক মেহেরপুরের গাংনী উপজেলার মোহাম্মদপুর গ্রামে জন্মগ্রহণ করেন। তিনি প্রয়াত রাজনীতিবিদ মোহাম্মদ নুরুল হক ও নূরজাহান হকের একমাত্র ছেলে। নাজমুল হকের বোন সেলিনা আখতার বানু দশম জাতীয় সংসদে সংরিক্ষত নারী আসনের সদস্য ছিলেন।

শিক্ষাজীবন
----------

নাজমুল হকের শিক্ষাজীবন শুরু হয় গ্রামের প্রাথমিক বিদ্যালয়ে। পরবর্তীতে তিনি হাজী ভরষ উদ্দিন মাধ্যমিক বিদ্যালয় ও গাংনী পাইলট স্কুলে লেখাপড়া করেন। স্কুল জীবন শেষে তিনি ঢাকার নটর ডেম কলেজে বিজ্ঞান বিভাগে ভর্তি হন। সেখান থেকে উচ্চমাধ্যমিক শিক্ষা সম্পন্ন করে তিনি রাজশাহী মেডিকেল কলেজে ভর্তি হন এবং সেখান থেকে থেকে এমবিবিএস ডিগ্রি লাভ করেন। তিনি ছাত্রলীগের রাজশাহী মেডিকেল কলেজ শাখার সভাপতি ছিলেন।

কর্মজীবন
--------

কর্মজীবনে নাজমুল হক স্কয়ার হাসপাতাল, পপুলার ডায়াগনস্টিক সেন্টারসহ বেশ কিছু হাসপাতালে কর্মরত ছিলেন। তিনি ২৩তম বিসিএস-এ সুপারিশপ্রাপ্ত হয়ে চিকিৎসা কর্মকর্তা হিসেবে যোগদান করেন। পরবর্তীতে রাজনীতিতে যোগদানের জন্য তিনি সরকারি চাকরি ছেড়ে দেন। তিনি স্বাধীনতা চিকিৎসক পরিষদের সদস্য।

রাজনীতি
-------

২০২৪ সালের ৭ জানুয়ারি অনুষ্ঠিত দ্বাদশ জাতীয় সংসদ নির্বাচনে তিনি বাংলাদেশ আওয়ামী লীগ মনোনীত প্রার্থী হিসেবে মেহেরপুর-২ আসনের সংসদ সদস্য নির্বাচিত হন।

আরও দেখুন
---------

* দ্বাদশ জাতীয় সংসদ সদস্যদের তালিকা

তথ্যসূত্র
---------

1. ↑  "আবু সালেহ মোহাম্মদ নাজমুল হক"। *জাতীয় সংসদ নির্বাচন | প্রথম আলো*। সংগ্রহের তারিখ ৯ জানুয়ারি ২০২৪।
2. 1 2 3  "ডাঃ এ. এস. এম. নাজমুল হক"। *drnazmulhuq.com*। সংগ্রহের তারিখ ৮ জানুয়ারি ২০২৪।
3. ↑  "মেহেরপুর-২: স্থানীয় আওয়ামী লীগ নেতাদের কোন্দল, এল নতুন মুখ"। *প্রথম আলো*। ২৭ নভেম্বর ২০২৩। সংগ্রহের তারিখ ৯ জানুয়ারি ২০২৪।
4. ↑  "মেহেরপুর-২: নৌকার প্রার্থী নাজমুল হক সাগর জয়ী"। *বাংলানিউজ২৪.কম*। জানুয়ারি ৭, ২০২৪। সংগ্রহের তারিখ ৯ জানুয়ারি ২০২৪।
**দুর্গা বাহিনী** (আইএসও: Durgā Vāhinī ) (*Carrier of Durga*) হল হিন্দুত্ববাদে বিশ্বাসী বিশ্ব হিন্দু পরিষদ (ভিএইচপি) এর মহিলা দল। এটি ১৯৯১ সালে প্রতিষ্ঠিত হয় এবং এর প্রতিষ্ঠাতা চেয়ারপারসন হলেন সাধ্বী ঋতম্ভরাজী। বিশ্ব হিন্দু পরিষদ জানিয়েছে যে দুর্গা বাহিনীর উদ্দেশ্য আরও বেশি মহিলাকে প্রার্থনা সভা এবং সাংস্কৃতিক কর্মকাণ্ডে অংশ নিতে উৎসাহিত করা। সংগঠনের সিনিয়র নেতা কল্পনা বয়াশ বলেন যে দুর্গা বাহিনী সদস্যরা "শারীরিক, মানসিক এবং জ্ঞান বিকাশে" নিজেকে উৎসর্গ করেন।  সংস্থার লক্ষ্য হল কষ্টের সময় হিন্দু পরিবারগুলিকে সহায়তা করে এবং সামাজিক সেবা প্রদানের মাধ্যমে হিন্দু সংহতি প্রতিষ্ঠা করা। বৈষের মতে, ২০০২ সাল পর্যন্ত এই গ্রুপের মোট সদস্যপদ ৮,০০০ এবং আহমেদাবাদে এর এক হাজার সদস্য রয়েছেন।

ক্রিয়াকলাপ এবং আদর্শ
---------------------

দুর্গা বাহিনী প্রায়শই কট্টরপন্থী বজরং দলের মহিলা মুখ হিসাবে বিবেচিত হয় এবং তাদের বিরুদ্ধে ধর্মীয় সংখ্যালঘুদের বিরুদ্ধে সহিংসতা প্ররোচিত করতে সক্রিয়ভাবে অবদানের অভিযোগ রয়েছে। সংগঠনটিকে জঙ্গি সংগঠন, ডানপন্থী ধর্মীয় উগ্রবাদী গোষ্ঠী হিসাবে বর্ণনা করা হয়েছে। দুর্গা বাহিনী আক্রমণাত্মকভাবে কম আয়ের উপার্জনকারী এবং নিম্ন বর্ণের পরিবার থেকে যুবতীদের নিয়োগ দেয়। সদস্যরা কারাতে এবং লাঠি শিখে এবং আদর্শিক শিক্ষা পায়।

তথ্যসূত্র
---------

1. 1 2 3  "Women 'Ram Bhakt' hog limelight"। *The Tribune*। ২০০২-০৪-১১। সংগ্রহের তারিখ ২০০৮-০৬-২৯।
2. ↑  Patricia Jeffery, Amrita Basu (১৯৯৭)। *Appropriating Gender: Women's Activism and Politicized Religion in South Asia*। Routledge। পৃষ্ঠা 168। আইএসবিএন 0-415-91866-9।
3. ↑  Bob Pease, Keith Pringle (২০০১)। *A Man's World?: Changing Men's Practices in a Globalized World*। Zed Books। পৃষ্ঠা 226। আইএসবিএন 1-85649-912-X।
4. ↑  Fiona Wilson, Bodil Folke Frederiksen (১৯৯৫)। *Ethnicity, Gender, and the Subversion of Nationalism*। Routledge। পৃষ্ঠা 91। আইএসবিএন 0-7146-4155-3।
5. ↑  Joanna Kerr, Alison Symington (২০০৫)। *The Future of Women's Rights*। Zed Books। পৃষ্ঠা 81। আইএসবিএন 1-84277-459-X।
**টাইরেল ফ্যাবিয়ান জনসন** (ইংরেজি: Tyrell Johnson; জন্ম: ১০ জানুয়ারি, ১৯১৭ - মৃত্যু: ৫ এপ্রিল, ১৯৮৫) ত্রিনিদাদের তুনাপুনা এলাকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৩৯ সময়কালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছিলেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ দলের প্রতিনিধিত্ব করেছেন। দলে তিনি মূলতঃ বামহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে বামহাতে কার্যকরী ব্যাটিংশৈলী প্রদর্শন করেছেন **টাইরেল জনসন**।

প্রথম-শ্রেণীর ক্রিকেট
---------------------

দীর্ঘদেহী ও শীর্ণাকৃতি গড়নের অধিকারী ছিলেন টাইরেল জনসন। ইন-সুইঙ্গারে দক্ষতা প্রদর্শন করেছিলেন। ১৯৩৫-৩৬ মৌসুম থেকে ১৯৩৮-৩৯ মৌসুম পর্যন্ত টাইরেল জনসনের প্রথম-শ্রেণীর খেলোয়াড়ী জীবন চলমান ছিল। ফেব্রুয়ারি, ১৯৩৯ তারিখে টেস্ট দলে অন্তর্ভুক্তির প্রশ্নে যাচাই-বাছাইয়ের খেলায় ৪১ রান খরচায় ছয় উইকেট দখল করেছিলেন। ফলশ্রুতিতে, ১৯৩৯ সালে ইংল্যান্ড গমনের লক্ষ্যে ওয়েস্ট ইন্ডিজ দলের সদস্যরূপে অন্তর্ভুক্ত হন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে একটিমাত্র টেস্টে অংশগ্রহণ করার সুযোগ পেয়েছিলেন টাইরেল জনসন। ১৯ আগস্ট, ১৯৩৯ তারিখে ওভালে স্বাগতিক ইংল্যান্ড দলের বিপক্ষে টেস্ট ক্রিকেটে অভিষিক্ত হন। ঐ টেস্টে দলীয় সঙ্গী ভিক স্টলমেয়ার ও প্রতিপক্ষীয় নরম্যান ওল্ডফিল্ডের সাথে একযোগে অভিষেক ঘটে তার।

ইংল্যান্ডে অবস্থান করেই ওরচেস্টারে সফরের প্রথম প্রস্তুতিমূলক খেলায় প্রথম বলেই উইকেট লাভের অধিকারী হন। কিন্তু, পরবর্তী প্রথম-শ্রেণীর খেলায় অংশ নিয়ে মাত্র আট উইকেট পেয়েছিলেন। তন্মধ্যে, তিন-টেস্টে গড়া সিরিজের ওভাল টেস্টে অভিষেকের প্রথম বলেই ওয়াল্টার কিটনকে বোল্ড করে তাৎক্ষণিক সফলতার স্বাক্ষর রাখেন। এরপর লেন হাটনকে বোল্ড করে ২/৫৩ বোলিং পরিসংখ্যান গড়েন। দ্বিতীয় ইনিংসে নরম্যান ওল্ডফিল্ডকে ডেরেক সিলি’র কটে পরিণত করে বিদেয় করে ১/৭৬ পান। ব্যাট হাতে অপরাজিত ৯ রান তুলেন। খেলাটি ড্রয়ে পরিণত হয়েছিল ও স্বাগতিক দল ১-০ ব্যবধানে সিরিজ জয় করে।

এই একমাত্র টেস্ট খেলাটিই টাইরেল জনসনের সর্বশেষ প্রথম-শ্রেণীর ক্রিকেট খেলায় অংশগ্রহণ ছিল। সামগ্রীকভাবে এ সফরে ৩২ গড়ে মাত্র ১৬ উইকেট পেয়েছিলেন। দ্বিতীয় বিশ্বযুদ্ধের ঘনঘটায় তার আর খেলার সুযোগ হয়নি। ৫ এপ্রিল, ১৯৮৫ তারিখে ৬৮ বছর বয়সে ত্রিনিদাদের কোভা এলাকায় টাইরেল জনসনের দেহাবসান ঘটে।

তথ্যসূত্র
---------

1. ↑  3rd Test, West Indies tour of England at London, Aug 19-22 1939, match report
2. ↑  Third Test match, Wisden report, England v West Indies 1939

আরও দেখুন
---------

* সনি রামাদিন
* আল্ফ ভ্যালেন্টাইন
* এক টেস্টের বিস্ময়কারী
* ওয়েস্ট ইন্ডিয়ান টেস্ট ক্রিকেটারদের তালিকা
* আন্তর্জাতিক ক্রিকেটে প্রথম বলেই উইকেটলাভকারী বোলারদের তালিকা

বহিঃসংযোগ
---------

* ইএসপিএনক্রিকইনফোতে টাইরেল জনসন উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে টাইরেল জনসন  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**রুয়ান সেনানি কালপেগে** (সিংহলি: රුවන් කල්පගේ; জন্ম: ১৯ ফেব্রুয়ারি, ১৯৭০) ক্যান্ডিতে জন্মগ্রহণকারী শ্রীলঙ্কার সাবেক ক্রিকেটার। শ্রীলঙ্কা জাতীয় ক্রিকেট দলের হয়ে টেস্ট ও একদিনের আন্তর্জাতিকে অল-রাউন্ডার হিসেবে অংশ নিয়েছেন। বামহাতি ব্যাটসম্যান **রুয়ান কালপেগে** ডানহাতে অফ-ব্রেক বোলিংয়েও পারদর্শী ছিলেন। ক্যান্ডির সেন্ট অ্যান্থনি’জ কলেজে অধ্যয়নকালীন সময়ে ১৯৮৯ সালে কলেজের ক্রিকেট দলে খেলেছেন। এছাড়াও, ব্লুমফিল্ড ক্রিকেট ও অ্যাথলেটিক ক্লাব, নন্দেস্ক্রিপ্টস ক্রিকেট ক্লাব, তামিল ইউনিয়ন ক্রিকেট ও অ্যাথলেটিক ক্লাবে খেলেছেন তিনি।

খেলোয়াড়ী জীবন
---------------

ঘরোয়া ক্রিকেটে প্রকৃত ব্যাটসম্যান হিসেবে বিবেচিত হতেন। ক্রিকেটে ক্ষুদ্রতম সংস্করণে অল-রাউন্ডার হিসেবে দলের অন্যতম দামী খেলোয়াড়ের মর্যাদা পেয়েছেন। কিন্তু টেস্ট ক্রিকেটে ব্যাটসম্যান কিংবা বোলারের কোনটিতেই তেমন সফলতা পাননি। দলনায়কের কাছে তিনি তার চাতুর্যময় অফস্পিন বোলিংয়ে সন্তুষ্ট রাখতেন। নিখুঁত লাইন ও লেন্থের যোগ্যতা থাকলেও আন্তর্জাতিক পর্যায়ে এর অভাব ছিল। টেস্ট পর্যায়ের ১১ খেলায় দুইয়ের অধিক উইকেট লাভে সক্ষমতা দেখাননি। ব্যাট হাতে কিছু রান সংগ্রহ করলেও তা নিম্নের সারির ব্যাটসম্যান হিসেবে পরিচিতি পেয়েছিল। উদীয়মান উপুল চন্দনা’র আবির্ভাবে আন্তর্জাতিক ক্রীড়াঙ্গনে তা স্তিমিত হয়ে পড়ে।
মার্চ, ১৯৯৯ সাল থেকে তিনি আর কোন আন্তর্জাতিক ক্রিকেটে অংশগ্রহণ করেননি।

কর্মজীবন
--------

১৯৯৯ সালে খেলোয়াড়ী জীবন থেকে অবসর নিয়ে ট্রেভর চ্যাপেলের সহকারীর ভূমিকায় অবতীর্ণ হন। ফিল্ডিং কোচের দায়িত্ব পান তিনি যা ২০০১ সাল পর্যন্ত চলমান ছিল। ২০০৪ সালে দলের কম্পিউটার বিশ্লেষকসহ উভয় দায়িত্ব পালন করেন। এপ্রিল, ২০০৬ সালে স্পিনার্স ক্লিনিকের প্রধান কোচের দায়িত্ব পান। এছাড়াও এ-দল, অনূর্ধ্ব-১৯ ও অনূর্ধ্ব-১৫ দলের কোচ ছিলেন তিনি। মার্চ, ২০০৮ সালে বাংলাদেশের জাতীয় ক্রিকেট একাডেমিতে উচ্চ ক্রীড়াশৈলী প্রদর্শনকারী প্রধান কোচ হিসেবে মনোনীত হন। ২০১০ সালে এ দায়িত্ব পরিত্যাগ করে পুনরায় শ্রীলঙ্কা দলের ফিল্ডিং কোচের দায়িত্ব লাভ করেন। কিন্তু, আগস্ট, ২০১৪ সালে তাকে বাংলাদেশের সহকারী কোচ ও স্পিন-বোলিং কোচের দায়িত্বসহ ফিল্ডিং কোচ হিসেবে মনোনীত হন।

তথ্যসূত্র
---------

1. ↑  "St. Anthony's strike form"। nation.lk। ২০১২-১১-১৩ তারিখে মূল থেকে আর্কাইভ করা। সংগ্রহের তারিখ ২০১২-০৯-০৬।
2. ↑  "Sri Lanka Sports News"। Sundayobserver.lk। ২০১১-১১-২০। ২০১৩-০২-১৩ তারিখে মূল থেকে আর্কাইভ করা। সংগ্রহের তারিখ ২০১২-০৯-০৬।
3. ↑
4. ↑  "Ruwan Kalpage appointed fielding coach | Sri Lanka | Cricket"। Islandcricket.lk। ২০১৪-০৫-১৮ তারিখে মূল থেকে আর্কাইভ করা। সংগ্রহের তারিখ ২০১২-০৯-০৬।
5. ↑  "BCB rope in Kalpage for coaching roles"। espncricinfo.com। ১০ আগস্ট ২০১৪। সংগ্রহের তারিখ ১ ডিসেম্বর ২০১৪।

আরও দেখুন
---------

* চণ্ডিকা হাথুরুসিংহা
* ১৯৯২ ক্রিকেট বিশ্বকাপ
* শ্রীলঙ্কা জাতীয় ক্রিকেট দল

| শ্রীলঙ্কা দল |
| --- |
| 

| * দে
* স
শ্রীলঙ্কা দল – ১৯৯২ ক্রিকেট বিশ্বকাপ |
| --- |
| 
* ১ ডি সিলভা (অঃ)
* ২ অনুরাসিরি
* ৩ গুরুসিনহা
* ৪ হাথুরুসিংহা
* ৫ জয়াসুরিয়া
* ৬ কালপেগে
* ৭ মহানামা
* ৮ রামানায়াকে
* ৯ রানাতুঙ্গা
* ১০ লেব্রয়
* ১১ সামারাসেকারা
* ১২ তিলকরত্নে (উইঃ)
* ১৩ বিক্রমাসিংহে
* ১৪ বিজেগুণবর্ধনে

 | শ্রীলঙ্কা |

| * দে
* স
শ্রীলঙ্কা দল – ১৯৯৯ ক্রিকেট বিশ্বকাপ |
| --- |
| 
* ১ রানাতুঙ্গা (অঃ)
* ২ মুরালিধরন
* ৩ আতাপাত্তু
* ৪ জয়াবর্ধনে
* ৫ মহানামা
* ৬ তিলকরত্নে
* ৭ কালুবিতরাণা (উইঃ)
* ৮ ভাস
* ৯ ডি সিলভা
* ১০ বিক্রমাসিংহে
* ১১ কালপেগে
* ১২ চন্দনা
* ১৩ উপশান্ত
* ১৪ হাথুরুসিংহা
* ১৫ জয়াসুরিয়া
* কোচ: রয় ডায়াস

 | শ্রীলঙ্কা |

 |
**হেসুস হোয়াকিন ফের্নান্দেস সায়েন্স দে লা তোরে** (স্পেনীয়: [xeˈsus xoaˈkim feɾˈnandeθ ˈsaenθ ðe la ˈtore], ইংরেজি: Suso; জন্ম: ১৯ নভেম্বর ১৯৯৩; **সুসো** ([ˈsuso]) নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগায় সেভিয়া (ইতালীয় ক্লাব এসি মিলান হতে ধারে) এবং স্পেন জাতীয় ফুটবল দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পাশের আক্রমণভাগের খেলোয়াড় হিসেবেও খেলে থাকেন।

২০০৪–০৫ মৌসুমে, স্পেনীয় ফুটবল ক্লাব কাদিসের যুব পর্যায়ের হয়ে খেলার মাধ্যমে সুসো ফুটবল জগতে প্রবেশ করেন; অতঃপর তিনি লিভারপুলের যুব পর্যায়ের হয়ে খেলার মাধ্যমে নিজের খেলার বিকাশ করেছেন। ২০১২–১৩ মৌসুমে, লিভারপুলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন, লিভারপুলের হয়ে তিনি ২ মৌসুম অতিবাহিত করেছেন; এই ক্লাবের হয়ে তিনি ১৪ ম্যাচ খেলেছেন। পরবর্তীতে তিনি আলমেরিয়া এবং জেনোয়ার হয়ে ধারে খেলেছেন। ২০১৯–২০ মৌসুমে, তিনি ১.৩০ মিলিয়ন ইউরোর বিনিময়ে লিভারপুল হতে ইতালীয় ফুটবল ক্লাব এসি মিলানে যোগদান করেছেন এবং বর্তমানে তিনি সেভিয়ার হয়ে ধারে খেলছেন।

দলগতভাবে, ঘরোয়া ফুটবলে, সুসো এপর্যন্ত ১টি শিরোপা জয়লাভ করেছেন, যেটি তিনি এসি মিলানের হয়ে জয়লাভ করেছেন। অন্যদিকে আন্তর্জাতিক প্রতিযোগিতায়, এপর্যন্ত ১টি শিরোপা জয়লাভ করেছেন; যেটি হচ্ছে ২০১২ উয়েফা ইউরোপীয় অনূর্ধ্ব-১৯ চ্যাম্পিয়নশিপ।

তথ্যসূত্র
---------

1. ↑  "Suso: Jesús Joaquín Fernández Sáenz de la Torre"। BDFutbol। সংগ্রহের তারিখ ২২ অক্টোবর ২০১৪।
2. ↑  "Archived copy"। ৯ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ২০ জুলাই ২০১৫।

বহিঃসংযোগ
---------


উইকিমিডিয়া কমন্সে **সুসো** সংক্রান্ত মিডিয়া রয়েছে।

* সকারওয়েতে সুসো (ইংরেজি) উইকিউপাত্তে এটি সম্পাদনা করুন
* সকারবেসে সুসো (ইংরেজি) উইকিউপাত্তে এটি সম্পাদনা করুন
* লিভারপুলে প্রাতিষ্ঠানিক ওয়েবসাইটে সুসো
* ইএসপিএন এফসিতে সুসো (ইংরেজি) উইকিউপাত্তে এটি সম্পাদনা করুন
**সেন্ট থমাস ক্যাথেড্রাল (Cathedral) চার্চ** অথবা চার্চ অব বাংলাদেশের ঢাকা মহাধর্মপ্রদেশ এংলিকান সম্প্রদায় কর্তৃক নির্মিত একটি উপাসনালয়। এটি ঢাকার লক্ষ্মীবাজারে বাহাদুর শাহ পার্কের কাছে অবস্থিত। ঢাকার অন্যতম গুরুত্বপূর্ণ সড়ক জনসন রোড, গির্জাটিকে আদালত-কোর্টকাচারি ও জগন্নাথ বিশ্ববিদ্যালয় থেকে পৃথক করেছে। এটি ‘চার্চ অব বাংলাদেশ’ নামেও পরিচিত।

ইতিহাস
------

১৮১৯ খ্রিষ্টাব্দে এর নির্মাণ কাজ শেষ হয়। কলকাতার বিশপ রেজিনাল্ড হেবার, ১৮২৪ সালের ১০ জুলাই ঢাকা এসে এর উদ্বোধন করেন। ১৯৫১ সাল পর্যন্ত এটি ক্যাথেড্রাল চার্চ হিসেবে সক্রিয় ছিল। জানা যায় ঢাকা জেলের কয়েদীরা চার্চ নির্মাণে শ্রম দিয়েছিল। উনিশ শতকের প্রথমভাগে চার্চটি বাংলায় প্রোটেস্ট্যান্ট মতবাদ প্রসারে ভূমিকা রাখে। বর্তমানে বাংলাদেশে প্রোটেস্ট্যান্টদের চেয়ে ব্যাপ্টিস্টদের প্রাধান্য প্রতিষ্ঠিত হলেও চার্চ অফ ইংল্যান্ড ও প্রেসবাইটেরিয়ানরাও সক্রিয়। ১৯৪৭ সালে বাংলাদেশ পাকিস্তান এর পূর্বাঞ্চলীয় প্রদেশ হিসেবে ভুক্ত হয় এবং ১৯৭১ সালে এটি স্বাধীন রাষ্ট্র হিসেবে আত্মপ্রকাশ করে। ১৯৭০ সালে প্রেসবাইটেরিয়ান ও এংলিকানরা সম্মিলিত হয়ে চার্চ অফ পাকিস্তান এর স্থানীয় প্রশাসন গঠন করে। বাংলাদেশ রাষ্ট্রের অভ্যুত্থানে একটি ভয়াবহ যুদ্ধ হয় (১৯৭১) যার কারণে দুই দেশের মধ্যে তিক্ত সম্পর্ক দেখা দেয়। ১৯৭১ সালের পরে কয়েক বছর দাপ্তরিকভাবে চার্চ অফ পাকিস্তানের প্রশাসন দ্বারা চার্চটি পরিচালিত হলেও এটি ধীরে ধীরে চার্চ অফ বাংলাদেশ নামের একটি স্বায়ত্তশাসিত প্রতিষ্ঠানে পরিণত হয়।

রেভারেন্ড পল এস. সরকার ২০০৩ সালের জানুয়ারিতে চার্চ অফ বাংলাদেশ এর তৃতীয় বিশপ হন যিনি চার্চটি পরিচালনা করে থাকেন। ২০০৫ সালে চার্চের প্রায় ১৫৬০০ সদস্য ছিল। ১৯৭৫ সাল থেকে এটি ওয়ার্ল্ড কাউন্সিল অফ চার্চেস এর অন্তর্ভুক্ত।

স্থাপত্যশৈলী
------------

সেন্ট থমাস চার্চে পূর্বাঞ্চলীয় চার্চের ন্যায় একটি বর্গাকার ঘড়ি টাওয়ার আর দেওয়ালে তোরণসদৃশ জানালা রয়েছে। মূল প্রবেশদ্বারের সামনে চারটি স্তম্ভের উপর স্থাপিত একটি ছোট ছাউনি রয়েছে যা গথিক স্থাপত্যে নির্মিত। এর ছাদে ছোট বর্গাকার বেষ্টনী বা প্যারাপেট রয়েছে। আয়তাকার কেন্দ্রীয় কক্ষের পিছনে দুটি স্তম্ভ আছে যেগুলো একটি তোরণের আকারে পুলপিট অংশে মিলেছে। পুলপিট আয়তাকার, এর পিছনের দেওয়ালে ব্রাসনির্মিত ক্রসচিহ্ন আছে। বেদী কাঠের তৈরি আর এর উপরেও একটি ব্রাসের ক্রসচিহ্ন রয়েছে। বেদীটি পূর্বপ্রান্তে অবস্থিত। ধর্মীয় আলোচনাসভার জন্য কয়েকটি অভিজাত কারুকার্যময় কেদারা আছে। মূল কক্ষের পিছে আছে একটি শিলালিপি। চার্চের দেয়ালে কয়েকজন স্মরণীয় সদস্যের স্মৃতিরক্ষার্থে প্রস্তরফলক রয়েছে। বারান্দার ছাদগুলো ঢালু কড়িকাঠ দিয়ে বানানো। আয়তাকার প্রার্থনাগৃহটি খুবই পরিপাটি এবং এতে ভারবাহী নয় এমন দুটি স্তম্ভ আছে। ছাদে কাঠের ফালি আর মেঝেয় টাইলস লাগানো। ২০০ বছরের পুরনো হলেও সাদা প্লাস্টার করা ভবনটির সুদৃশ্য পাথর আর ইটের কাঠামো এতটুকু বিকারগ্রস্ত হয়নি। এমনকি অধিকাংশ সেগুন কাঠের আসবাব, কাঠের বেদী, অভিষেকপাত্র প্রভৃতি এখনও অক্ষত ও ব্যবহারযোগ্য অবস্থায় আছে।

২০০৫ সালে কর্তৃপক্ষ চার্চের ব্যাপক সংস্কার সাধন করেন। খুব বৃহদায়তন না হলেও চার্চটি ঢাকার একটি বিশেষ পর্যটক আকর্ষণ।

তথ্যসূত্র
---------

* Sufi Mostafizur Rahman,December 2007, Archaeological Heritage, Asiatic society of Bangladesh.
* Enamul Haque, 2009, Dhaka alias Jahangirnagar, 400 years, International Centre for Study of Bengal Art
* J. Gordon Melton, Martin Baumann, 2010, Religions of the world: A comprehensive encyclopedia of beliefs and practices, ABC-CLIO.LLC,

বহিঃসংযোগ
---------

* 
* 
*
**মুন্সি ঘাট** ভারতের উত্তর প্রদেশের বারাণসীর একটি ঘাট ।

গুরুত্ব
-------

১৮১২ সালে নির্মিত, মুন্সি ঘাটটির নামকরণ করা হয়েছে শ্রীধর নারায়ণ মুন্সির নামে, যিনি নাগপুর এস্টেটের অর্থমন্ত্রী ছিলেন। ১৯১৫ সালে, দারভাঙ্গার (বিহার) ব্রাহ্মণ রাজা কামেশ্বর সিং গৌতম বাহাদুর ঘাটটি ক্রয় করেন এবং এটি প্রসারিত করেন। সম্প্রসারণটি পরে দরভাঙ্গা ঘাট নামে বিখ্যাত হয়।

দারভাঙ্গা ঘাট সম্প্রসারণ
------------------------

দারভাঙ্গা ঘাটের প্রাসাদটি চুনারের বেলেপাথর দিয়ে তৈরি, যেখানে সুন্দর বারান্দা এবং গ্রীক স্তম্ভ রয়েছে। এই এলাকাটি পৌরাণিক প্রেক্ষাপটে গুরুত্ব পেয়েছে, কিন্তু এর মহিমা ও স্থাপত্যশৈলীর জন্যও গুরুত্ব পেয়েছে।

১৯৯৪ সালে দারভাঙ্গা প্রাসাদটি ক্লার্কস হোটেল গ্রুপ দ্বারা ক্রয় করা হয়েছিল। তারা এটির ব্রিজরামা প্যালেস নামকরণ করেছিল এবং এটিকে পাঁচ তারকা হোটেলে রূপান্তর করার পরিকল্পনা করেছিল। তারা ইতিমধ্যে পেছনের প্রায় অর্ধেক কাঠামো ভেঙে ফেলেছে; এর পিছনের পরিধি বাড়ানো হচ্ছে। পরিকল্পিত হোটেল ব্যবহারের উপযোগী করার জন্য এর উচ্চতা বাড়ানো হচ্ছে।

তথ্যসূত্র
---------

1. ↑  *Proposing Varanasi for the World Heritage List of UNESCO* (পিডিএফ), Varanasi Development Authority উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**ডয়েচে ভেলে** (সংক্ষেপে ডে. ভেই.) হলো একটি জার্মান রাষ্ট্রীয় মালিকানাধীন আন্তর্জাতিক সম্প্রচারকারী সংস্থা। এটি জার্মান ফেডারেল টেক্স বাজেট দ্বারা অর্থায়িত হয়। ডে. ভেই. নিজেদেরকে সরকারের প্রভাব থেকে মুক্ত ও স্বাধীন একটি গণমাধ্যম হিসেবে দাবি করে। ডে. ভেই. ৩২ টি ভাষায় নিজেদের সম্প্রচার কার্যক্রম চালায়। ডে. ভেই. ইংরেজি, জার্মান,আরবি ও স্পেনীয় ভাষায় স্যাটেলাইট টেলিভিশন চ্যানেল পরিচালনা করে।

ডে. ভেই. ১৯৫৩ সাল থেকে সম্প্রচার শুরু করে। এটির সদর দপ্তর জার্মানির বনে অবস্থিত। বন থেকে রেডিও কার্যক্রম সম্প্রচার করা হয়। তবে টেলিভিশন সম্প্রচার কার্যক্রম জার্মানির রাজধানী বার্লিন থেকে পরিচালিত হয়। উভয় স্থান থেকেই ডে. ভেই. এর ডিজিটাল সম্প্রচার কার্যক্রম চালানো হয়।

ইতিহাস
------

ডে. ভেই. প্রথম সম্প্রচার শুরু করে ১৯৫৩ সালের ৩ মে। শুরুর দিকে এটি বিভিন্ন সংস্থার দ্বারা নিয়ন্ত্রিত হয়েছিল। কিন্তু ১৯৬০ সালে আদালতের একটি রায়ের মাধ্যমে ডয়চে ভেলে একটি স্বাধীন পাবলিক সংস্থায় পরিণত হয়। শুরুতে,এটির সদর দপ্তর ছিল পশ্চিম জার্মানির কোলন শহরে। তবে ১৯৯০ সালে জার্মানির পুণর্মিলনীর পর ডয়েচে ভেলের সদর দপ্তর বনে স্থানান্তর করা হয়।

### ডে. ভেই. (টিভি)

১৯৮৮ সালে ডয়েচে ভেলে **রিয়াস টিভি** নামের একটি স্যাটেলাইট টেলিভিশন পরিষেবা চালু করে। কিন্তু জার্মানির পুণর্মিলনীর পর এটি বন্ধ হয়ে যায়। ১৯৯২ সালের ১ এপ্রিল ডয়চে ভেলে রিয়াস টিভির সম্প্রচার সুবিধাগুলি উত্তরাধিকার সূত্রে পায়, সেগুলিকে ব্যবহার করে স্যাটেলাইটের মাধ্যমে একটি জার্মান এবং ইংরেজি ভাষার টেলিভিশন চ্যানেল সম্প্রচার শুরু করে। পরের বছর,ডে. ভেই. একটি সংক্ষিপ্ত স্প্যানীয় সম্প্রচার বিভাগ যোগ করে।১৯৯৫ সালে, এটি ২৪ ঘন্টা সম্প্রচার শুরু করে। এটি ১২ ঘন্টা জার্মান, ১০ ঘন্টা ইংরেজি,২ ঘন্টা স্পেনীয় ভাষায় অনুষ্ঠান সম্প্রচার করত।

৬ ফেব্রুয়ারী ২০১২ সালে, ডয়চে ভেলে নিজেদের টেলিভিশন চ্যানেল এবং নিজেদের অনুষ্ঠানের সময়সূচী পুনরায় পরিবর্তন করে। বর্তমানে এটি এর সমস্ত পরিষেবার জন্য সংক্ষেপণ ডে. ভেই. (DW) ব্যবহার করে। ডে. ভেই. ২০১৫ সালের ২২ শে জুন আবার তার সময়সূচী পরিবর্তন করে।

আরও দেখুন
---------

* ব্রিটিশ ব্রডকাস্টিং কর্পোরেশন

* আল জাজিরা

* ডয়চে ভেলে বাংলা

তথ্যসূত্র
---------

1. ↑  Welle (www.dw.com), Deutsche। "About DW | DW"। *DW.COM* (ইংরেজি ভাষায়)। সংগ্রহের তারিখ ২০২২-০৭-০৪।
2. ↑   name="nyt">Johnson, Ian (২১ আগস্ট ২০১৪)। "German Broadcaster Fires Chinese Blogger"। *The New York Times*। Deutsche Welle is owned by the government, much like the British Broadcasting Corporation or the Voice of America. উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Deutsche Welle"। *Wikipedia* (ইংরেজি ভাষায়)। ২০২২-০৬-৩০।

বহিঃসংযোগ
---------

ডয়চে ভেলের ওয়েবসাইট
কক্সবাজার সমুদ্র সৈকত
বাংলাদেশ বঙ্গোপসাগরের মুখোমুখি সমুদ্র সীমারেখায় অবস্থিত। এদেশে বিশ্বের দীর্ঘতম সমুদ্র সৈকত **কক্সবাজার সমুদ্র সৈকত** অবস্থিত। এদেশের কুয়াকাটা সমুদ্র সৈকত থেকে সূর্যোদয় ও সূর্যাস্তের দৃশ্য উভই উপভোগ করা যায়।
এটি বাংলাদেশে অবস্থিত সমুদ্র সৈকতের একটি তালিকা।

মিনি কক্সবাজার, চাঁদপুর

চট্টগ্রাম বিভাগের সমুদ্র সৈকত
-----------------------------

গুলিয়াখালি সমুদ্র সৈকত
* কক্সবাজার সমুদ্র সৈকত
* সেন্ট মার্টিন্‌স দ্বীপ
* পতেঙ্গা
* ইনানী সমুদ্র সৈকত
* পারকি সমুদ্র সৈকত
* গুলিয়াখালি সমুদ্র সৈকত
* মিনি কক্সবাজার, চাঁদপুর
* নিঝুম দ্বীপ
* বাঁশবাড়িয়া সমুদ্র সৈকত
* টেকনাফ সমুদ্র সৈকত
* বাঁশখালী সমুদ্র সৈকত
* আকিলপুর সমুদ্র সৈকত
* কুতুবদিয়া সমুদ্র সৈকত

খুলনা বিভাগের সমুদ্র সৈকত
-------------------------

* মান্দারবাড়িয়া সমুদ্র সৈকত
* কটকা সমুদ্র সৈকত

বরিশাল বিভাগের সমুদ্র সৈকত
--------------------------

কুয়াকাটা সৈকতের একটি দৃশ্য
* কুয়াকাটা সমুদ্র সৈকত
* তারুয়া সমুদ্র সৈকত
* লালদিয়া সমুদ্র সৈকত
* শুভ সন্ধ্যা সমুদ্র সৈকত
* জাহাজমারা সমুদ্র সৈকত

আরও দেখুন
---------

* সমুদ্র সৈকতের তালিকা

তথ্যসূত্র
---------

প্রবেশদ্বার: বাংলাদেশ ভূগোল
**আলামোহন দাশ** বাংলার উদ্যোগপতিদের পথিকৃৎ। স্বাধীনতা পূর্বে তিনি স্বাধীনতা আন্দোলনেও যুক্ত ছিলেন। এবং পরবর্তী জীবনে সমাজসেবা ও রাজনীতির সাথে যুক্ত হন।

প্রাথমিক জীবন
-------------

অধুনা পশ্চিমবঙ্গের হাওড়ার এক নিম্নবিত্ত পরিবারে তাঁর জন্ম। তাঁর আসল নাম সুরেন্দ্র মোহন দাস। ছোটবেলায় গুরুতর অসুস্থ হলে তাকে গ্রামীণ কবিরাজের কাছে নিয়ে যাওয়া হয়। কবিরাজ তাঁকে মৃত বলে ঘোষণা করেন। শ্মশানে নিয়ে যাওয়ার পর দেখা যায় তিনি জীবিত। প্রায় মৃত্যুর দ্বার থেকে ফিরে আসায় তাঁকে 'এলা ছেলে' বলে ডাকা হতো। এই থেকে তাঁর নাম হয় আলামোহন। সংক্রামক রোগে পরিবারের অনেকে মারা যান। দারিদ্র্যের মধ্যে দিয়ে জীবন অতিবাহিত করেন তিনি। প্রাথমিক শিক্ষা শেষ করেই ১৪ বছর বয়সে তাঁকে উপার্জনের হাল ধরতে হয়। কলকাতা শহরে মজুর, সেলসম্যান ইত্যাদির কাজ করার পর নিজে খাদ্য শষ্যের দোকান তৈরি করেন। প্রথমে ছোট ব্যবসা করলেও পরে তিনি বৃহৎ শিল্পের দিকে ঝুঁকে পড়েন। তিনি নিজের পদবিতেই শিল্পশহর দাশনগর গড়ে তোলেন।

শিল্পোদ্যোগ ও সমাজসেবা
----------------------

আলামোহন দাশের মূর্তি
আলামোহন মনে প্রানে স্বদেশী ছিলেন। নিজের চেষ্টায় বঙ্কিমচন্দ্র ও রবীন্দ্রনাথের সাহিত্য পাঠ করেন। বাঙালিদের ব্যবসা বিমুখতা তার মধ্যে ছিলনা। হাওড়া কেমিক্যাল ফ্যাকটরি তার সৃষ্ট প্রথম শিল্পোদ্যোগ। কিছু বাঙালি শুভানুধ্যায়ীদের সাহায্যে তিনি ১৯৩০ সালে তিনি ইন্ডিয়া মেশিনারি কোম্পানি স্থাপন করেন এবং তৎকালীন সরকারী প্রতিবেদন হিসাবে তার এই কারখানা উৎকৃষ্ট মানের দ্রব্য উৎপাদন করতো। মূলত লেদ, ওজন যন্ত্র, ছাপার যন্ত্র তৈরী হত তার কারখানায়। ১৯৩৭ সালে ভারত জুট মিল স্থাপন করেন যা উদ্বোধন করেছিলেন বাঙালি বিজ্ঞানী তথা উদ্যোগপতি আচার্য প্রফুল্ল চন্দ্র রায়। আর্থিক সচ্ছলতা ও লাভের মুখ দেখার পর আলামোহন ১৯৪১ সালে হাওড়া ইনস্যুরেন্স কোম্পানী, ১৯৪২ সালে এশিয়া ড্রাগ কোম্পানী স্থাপন করেন। আরতি কটন মিল, দাস সুগার কোম্পানী তৈরী করা তার অন্যতম কৃতিত্ব। তিনি *দাশ ব্যাঙ্ক লিমিটেড* নামে নিজস্ব ব্যাংক ব্যবসাও করেছিলেন। বাংলায় তার ব্যাংকের ১২ থেকে ১৪ টি শাখা ছিল এবং হেড অফিস ছিল দাশনগরে। স্কুল, মন্দির নির্মান, পুকুর খনন ইত্যাদি জনকল্যাণমূলক কাজ করে গেছেন আলামোহন দাশ। তিনি তার গ্রামে পিতার নামে খিলা গোপি মোহন শিক্ষা সদন বিদ্যালয় প্রতিষ্ঠা করেন।

রাজনৈতিক জীবন
-------------

পশ্চিমবঙ্গ বিধানসভায় ১৯৫১ সালের প্রথম নির্বাচনে আমতা বিধানসভা কেন্দ্র থেকে নির্দল প্রাথী হিসাবে জয়ী হয়েছিলেন আলামোহন দাশ।

তথ্যসূত্র
---------

1. ↑  "A Nagar Named After Him"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "A Nagar Named After Him"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. 1 2  Anupam Mukherjee। "A nagar named after him"। *telegraphindia.com*। সংগ্রহের তারিখ ২৯ জুন ২০১৭।
4. ↑  Chittabrata Palit, Pranjal Kumar Bhattacharyya। *Business History of India*। *p 244*। Google books। সংগ্রহের তারিখ ২০১০-১১-২৬।
5. ↑  "Statistical Reports of Elections"। *General Election Results and Statistics*। Election Commission of India। ২০১০-১০-০৫ তারিখে মূল থেকে আর্কাইভ করা। সংগ্রহের তারিখ ২০১০-১১-২৫।